**Határozat: 216-236**

 **Rendelet: 25-30**

**Jegyzőkönyv**

**Zalakaros Város Önkormányzata Képviselőtestülete**

**2017. november 23-án megtartott**

**nyílt üléséről**

**Jegyzőkönyv**

Készült a Zalakaros Város Önkormányzata Képviselőtestülete **2017. november 23-án** 15,07 órai kezdettel megtartott **nyílt** üléséről.

Jelen vannak: Novák Ferenc polgármester, Czirákiné Pakulár Judit alpolgármester, Benkőné Gulyás Edit, Horváth Vencel, Kötő Attila, Magyar Mária, Szirtes Balázs (15,10 órakor érkezett) képviselők, Szabóné dr. Csányi Marianna jegyző, Torma László aljegyző.

Tanácskozási joggal jelen van: Magyarné Kovács Judit pénzügyi osztályvezető, Tóthné Őri Ibolya városfejlesztési osztályvezető, Szijártóné Gorza Klára könyvvizsgáló, Klie Zoltán főépítész.

Az ülésen jelen van a Gránit Gyógyfürdő Zrt. képviseletében Krampek Mihály vezérigazgató, Cziráki László vezérigazgató helyettes, Varjaskéri József műszaki igazgató, továbbá Hartainé Bobay Éva Zalakarosi Óvoda és Bölcsőde intézményvezető, Kovács Szabolcs Zalakarosi Turisztikai Nonprofit Kft. ügyvezető, Sinkovics Norbert Zalakarosi Közösségi Ház és Könyvtár igazgató, Stégli János Zalakarosi Turisztikai Egyesület sportszervező.

Jegyzőkönyvet készítette: Bodor Johanna igazgatási ügyintéző.

Novák Ferenc: Köszönti a megjelenteket. Megállapítja, hogy az ülés határozatképes, mivel 6 képviselőtestületi tag az ülésen jelen van.

Jegyzőkönyv hitelesítőknek javasolja: Benkőné Gulyás Edit és Horváth Vencel képviselőket.

Szavazásra teszi fel a jegyzőkönyv hitelesítőire tett javaslatot.

Képviselőtestület 6 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Javaslatot tesz a napirendi pontokra és ismerteti azokat.

**Napirend:**

1. **Polgármesteri beszámoló**

Előadó: Novák Ferenc polgármester

1. **2018. évi díj és ármegállapítások**

 Előadó: Novák Ferenc polgármester

1. **A helyi adókról szóló 18/2015. (IX.11.) önkormányzati rendelet módosítása** Előadó: Novák Ferenc polgármester
2. **Az államháztartáson kívüli forrás átadásáról és átvételéről szóló 15/2014. (VI.21.)**
 **önkormányzati rendelet módosítása – 133/2017. (VI.20.) számú határozat
 végrehajtása**

 Előadó: Novák Ferenc polgármester

1. **Tűzifa támogatási rendelet megalkotása** Előadó: Novák Ferenc polgármester
2. **A Képviselőtestület és szervei szervezeti és működési szabályzatáról szóló**

 **31/2014.(XI.27.) önkormányzati rendelet módosítása** Előadó: Novák Ferenc polgármester

1. **A járda, út- és közműépítési hozzájárulás fizetési kötelezettségről szóló 12/2003.**
 **(VI.13.) számú rendelet módosítása** Előadó: Novák Ferenc polgármester
2. **Az önkormányzati hulladékgazdálkodási közfeladatról szóló önkormányzati
 rendelet megalkotása** Előadó: Novák Ferenc polgármester
3. **Tájékoztató a Nagykanizsai Járási Hivatal működéséről, az eltelt időszak
 tapasztalatairól**

1. **2018. évi Közművelődési terv**

 Előadó: Novák Ferenc polgármester

1. **Jégpálya kialakítása**  Előadó: Novák Ferenc polgármester
2. **A város bora értékesítésének feltételrendszere**

 Előadó: Novák Ferenc polgármester

1. **Turisztikai rendezvények tapasztalatai, felmerült problémák, megoldási
 javaslatok**

 Előadó: Novák Ferenc polgármester

1. **Zalakarosi Óvoda és Bölcsőde 2016/17-es nevelési évben végzett munkájáról
 beszámoló**

Előadó: Novák Ferenc polgármester

1. **Gránit Gyógyfürdő Zrt. alapszabály módosítása** Előadó: Novák Ferenc polgármester
2. **2018. évi belsőellenőrzési terv megállapítása**

 Előadó: Szabóné dr. Csányi Marianna jegyző

1. **Adóügyi feladatok ellátásáról tájékoztató**

 Előadó: Szabóné dr. Csányi Marianna

1. **Adventi környezetszépítő verseny** Előadó: Novák Ferenc polgármester
2. **„Karosi Krónika megjelentetése + on-line megjelentetése 2018. évben” tárgyú
 beszerzési eljárás lefolytatása**

 Előadó: Novák Ferenc polgármester

1. **A települési támogatási rendszer felülvizsgálata**

 Előadó: Novák Ferenc polgármester

1. **Zeneiskola térítési díjhoz hozzájárulás**

Előadó: Novák Ferenc polgármester

1. **Településarculati kézikönyv véleményezése** Előadó: Novák Ferenc polgármester
2. **Közmunka programban résztvevők Erzsébet utalványban való részesítése**

Előadó: Novák Ferenc polgármester

1. **Gránit Gyógyfürdő Zrt. 2018. évben induló Gyógycentrum I-II számú nyitott és
 kupolás medencéinek felújítása, új panorámás medence létrehozásával a
 meglévő udvari szauna blokk bővítése ZÁRT** Előadó: Novák Ferenc polgármester
2. **A Zalakarosi Turisztikai Nonprofit Kft. támogatási kérelme (külföldi
 marketingkommunikációhoz) ZÁRT**

Előadó: Novák Ferenc polgármester

1. **2018. évi (egységes) idegenforgalmi – marketing terv ZÁRT**

Előadó: Novák Ferenc polgármester

1. **Bursa Hungarica Felsőoktatási Ösztöndíj kérelmek elbírálása ZÁRT**

 Előadó: Novák Ferenc polgármester

1. **Az egyéb szálláshely szolgáltatók támogatási rendszere ZÁRT**

 Előadó: Novák Ferenc polgármester

1. **Gólyafészek otthonokra beérkezett pályázatok elbírálása ZÁRT**

Előadó: Novák Ferenc polgármester

1. **„Középiskolai tanulmányi ösztöndíj” – pályázatok elbírálása ZÁRT**

 Előadó: Novák Ferenc polgármester

1. **A „Zalakaros, Termál út – Petőfi utca – Kossuth Lajos utca kerékpárút
 létesítése” érdekében szükséges közbeszerzési eljárás lebonyolítására beérkezett
 ajánlatok elbírálása ZÁRT** Előadó: Novák Ferenc polgármester
2. **Zalakaros Város Önkormányzata Zalakaros Bor utca, Alsó-hegyi utca
 felújításával kapcsolatos kivitelezési munkái tárgyában beérkezett kivitelezői
 árajánlatok elbírálása ZÁRT**

 Előadó: Novák Ferenc polgármester

1. **A Zalakarosi kommunális szennyvíztisztító, Zalaszabar főmű és Garabonc-
 Nagyrada-Zalamerenye községek fő-művi szennyvízelvezető rendszeréhez
 tartozó vízi közművagyon önkormányzati tulajdonba kerülése, ellátásért felelős**

 **önkormányzat kijelölésérő döntés ZÁRT**

 Előadó: Novák Ferenc polgármester

1. **Egyebek**

Szirtes Balázs 15,10 órakor megjelent az ülésteremben.

Horváth Vencel: Javasolja levételre a 2. számú 2018. évi díj és ármegállapítások és a 8. Az önkormányzati hulladékgazdálkodási közfeladatról szóló önkormányzati
rendelet megalkotása című napirendet.

Novák Ferenc: Szavazásra teszi fel az elhangzott napirendek levételére vonatkozó javaslatot.

Képviselőtestület 3 igen szavazattal, 3 ellenszavazattal és 1 tartózkodással nem fogadta el a javaslatot, ezért nem került levételre.

Horváth Vencel: Felvételre javasolja a 34. számú Egyebek napirend keretében a Zalakarosi Közös Önkormányzati Hivatal Zalakarosi Óvoda és Bölcsőde, a Zalakarosi Közösségi Ház és Könyvtár intézmények, valamint az Önkormányzat dolgozóinak jutalmazása című napirendet. Továbbá javasolja, hogy a 34. számú Egyebek napirend keretében a 23. napirend a Közmunka programban résztvevők Erzsébet utalványban való részesítése című napirend e napirenddel együtt zárt ülés keretében kerüljön megtárgyalásra.

Novák Ferenc: Ügyrendi javaslata, hogy a Polgármesteri beszámoló megtárgyalása előtt tárgyalja meg a képviselőtestület a Tájékoztató a Nagykanizsai Járási Hivatal működéséről, az eltelt időszak tapasztalatairól című napirendet, mert Tarr Lászlóné a Nagykanizsai Járási Hivatal hivatalvezető-helyettese az ülésen jelen van, majd azt követően kerüljön sor a 24. számú napirend, mely a Gránit Gyógyfürdő Zrt 2018. évben induló Gyógycentrum I-II számú nyitott és kupolás medencéinek felújítása, új panorámás medence létrehozásával a meglévő udvari szauna blokk bővítésére vonatkozó prezentáció, utána pedig a 22. számú napirend, mely a Településarculati kézikönyv bemutatására vonatkozó prezentáció történjen meg.

Szavazásra teszi fel a napirendek tárgyalására vonatkozó ügyrendi javaslatot.

Képviselőtestület 7 igen szavazattal, ellenszavazat és tartózkodás nélkül az ügyrendi javaslatot elfogadta.

Novák Ferenc: Javasolja, hogy a meghívóban szereplő zárt ülés keretében megtárgyalandó 24., 25., 26., 27., 29., 30., 31., 32., 33. és 34. számú napirendek zárt ülés kerüljenek megtárgyalásra, figyelemmel az Mötv. 46. §. /2/ bekezdés c./ pontjára.

Szavazásra teszi fel a 24., 25., 26., 27., 29., 30., 31., 32., 33. és 34. számú napirendi pontok zárt ülésen való megtárgyalására vonatkozó ügyrendi javaslatot.

 Képviselőtestület 7 igen szavazattal, ellenszavazat és tartózkodás nélkül a zárt ülésre vonatkozó javaslatot elfogadta és az alábbi határozatot hozta:

**Képviselőtestület 216/2017. (XI.23.) számú határozata:**

Zalakaros Város Önkormányzat Képviselőtestülete elrendeli a meghívóban szereplő 24-27. valamint a 29-34. számú napirendi pontok zárt ülés keretében történő megtárgyalását, figyelemmel az Mötv. 46. §. /2/ bekezdés c./ pontjára.

**Napirend előtt:**

**24. Gránit Gyógyfürdő Zrt. 2018. évben induló Gyógycentrum I-II számú nyitott és
 kupolás medencéinek felújítása, új panorámás medence létrehozásával a
 meglévő udvari szauna blokk bővítése**

Cziráki László: Bemutatta a 24. Gránit Gyógyfürdő Zrt. 2018. évben induló Gyógycentrum I-II számú nyitott és kupolás medencéinek felújítása, új panorámás medence létrehozásával a
meglévő udvari szauna blokk bővítésének prezentációját.

A prezentációhoz kérdés nem hangzott el.

**22. Településarculati kézikönyv véleményezése** Előadó: Novák Ferenc polgármester

 (Előterjesztés a jegyzőkönyvhöz mellékelve.)

Klie Zoltán: Bemutatta a Településarculati kézikönyvet és kérte, hogy a képviselőtestület legkésőbb 2017. november 30-ig tegye meg javaslatait, estleges véleményét írásban a TAK-kal kapcsolatban.

Novák Ferenc: Szavazásra teszi fel azt a javaslatot, hogy a településarculati kézikönyvvel kapcsolatban a képviselői vélemények, észrevételek benyújtási határideje 2017. november 30.

Képviselőtestület 5 igen szavazattal, ellenszavazat nélkül és 2 tartózkodással az alábbi határozatot hozta:

**Képviselőtestület 217/2017. (XI.23.) számú határozata:**

Zalakaros Város Önkormányzat Képviselőtestülete a településarculati kézikönyvvel kapcsolatos képviselői vélemények, észrevételek benyújtási határidejét 2017. november 30-ban határozza meg. A képviselői vélemények Klie Zoltán főépítész részére nyújthatók be.

Határidő: 2017. november 30.

Felelős: Novák Ferenc polgármester

Operatív felelős: Tóthné Őri Ibolya városfejlesztési osztályvezető

**Napirend tárgyalása:**

**9. Tájékoztató a Nagykanizsai Járási Hivatal működéséről, az eltelt időszak
 tapasztalatairól**

 (Előterjesztés a jegyzőkönyvhöz mellékelve.)

A napirend tárgyalásakor jelen van Tarr Lászlóné, a Nagykanizsai Járási Hivatal hivatalvezető-helyettes.

Tarr Lászlóné: Kiegészítő tájékoztatást adott a Kormányablak által végzett ügyintézésről, feladatokról.

Horváth Vencel: Ismerteti a gazdasági bizottság határozatát:

**Gazdasági, Városfejlesztési és Turisztikai Bizottság 168/2017. (XI.15.) számú határozata:**

A bizottság javasolja a képviselőtestület számára a tájékoztató tudomásul vételét.

Novák Ferenc: Szavazásra teszi fel a tájékoztató tudomásul vételét.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 218/2017. (XI.23.) számú határozata:**

**I.**

Zalakaros Város Önkormányzat Képviselőtestülete a Nagykanizsai Járási Hivatal működéséről, az eltelt időszak tapasztalatairól szóló beszámolót tudomásul veszi.

**II.**

1/ Zalakaros Város Önkormányzat Képviselőtestülete a Zala Megyei Kormányhivatal tájékoztatása alapján tudomásul veszi, hogy Zalakaros városban Kormányablak kialakítására kerül sor a Zalakarosi Közös Önkormányzati Hivatal épületében (Zalakaros, Gyógyfürdő tér 1. szám).

2./ Zalakaros Város Önkormányzat Képviselőtestülete a Kormányablak kialakítását megvalósító beruházás időtartamára a Kormányhivatal kérése alapján térítésmentesen - a zavartalan ügyfélfogadás biztosítása érdekében - ideiglenesen helyszínt biztosít. Az okmányirodai feladatok ideiglenes helyszínéül a Zalakaros Zrínyi utca 2. szám alatti önkormányzati ingatlanban kijelölt 1 db helyiség szolgál. A használat időtartama előreláthatólag 2017. december 15-től 2018. április 30-ig, de legkésőbb a beruházás befejezéséig tart, az ideiglenes helyszínt a képviselőtestület ezen időtartamra biztosítja. Amennyiben a helyiségben átalakítás szükséges, ezt a bérlő saját költségére megteheti, ha az átalakítás a későbbiekben használható az önkormányzatnak, akkor átalakított állapotban, ha nem hasznosítható, akkor eredeti állapotban kell a bérlőnek a helyiséget átadnia a bérleti jogviszony megszűnésekor.

3./ Zalakaros Város Önkormányzat Képviselőtestülete felkéri a polgármestert, hogy a képviselőtestület döntéséről tájékoztassa a Zala Megyei Kormányhivatalt.

Határidő: 2017. december 15.

Felelős: Novák Ferenc polgármester

 Szabóné dr. Csányi Mariann jegyző

Operatív felelős: Tóthné Őri Ibolya városfejlesztési osztályvezető

**1. Polgármesteri beszámoló** Előadó: Novák Ferenc polgármester

 (Előterjesztés a jegyzőkönyvhöz mellékelve.)

Horváth Vencel: Nem megnyugtató, hogy a fogorvosi ellátást Zalaszabar településen vehetik igénybe a zalakarosi állampolgárok. Javasolja, hogy a polgármester úr folytasson tárgyalásokat annak érdekében, hogy a helybeni ellátás biztosítása megvalósulhasson. A parkókkal kapcsolatosan javasolt azok műszaki felülvizsgálata, a parkolás rendjének felülvizsgálati határidejének 2018. március 31-re való módosítását el tudja fogadni annak érdekében, hogy egy megfelelőképpen átgondolt anyag kerülhessen a képviselőtestület elé. E tárgyban még vizsgálat alá kell vonni a 400-as parkoló használati viszonyainak felülvizsgálatát is, ebből a célból is a szükséges egyeztetéseket végre kell hajtani. Cél, hogy rendezett parkolási viszonyok alakuljanak ki Zalakaroson, ha kell, bizonyos területek minimális díjfizetését is meg kell valósítani.

Novák Ferenc: Szavazásra teszi fel a polgármesteri beszámolót.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 219/2017. (XI.23.) számú határozata:**

Zalakaros Város Önkormányzat Képviselőtestülete a Polgármester beszámolóját az alábbi kiegészítésekkel elfogadja:

1./ Zalakaros Város Önkormányzat Képviselőtestülete felkéri a polgármestert, folytasson tárgyalásokat a fogorvosi ellátás helyben történő biztosítására.

Határidő: 2017. december 15.

Felelős: Novák Ferenc polgármester

Operatív felelős: Gaál Krisztina személyzeti és önkormányzati referens

2./ Zalakaros Város Önkormányzat Képviselőtestülete a 302/2016. (XII.15.) számú határozat 2. pontjának végrehajtási határidejét, - melyet a 131/2017. (VI.20.) számú határozat 1./ pontja 2017. szeptember 30-ára módosított- 2018. március 31-re módosítja. A határozat végrehajtása kapcsán Zalakaros Város Önkormányzat Képviselőtestülete felkéri a polgármestert a főútvonal tengelyében lévő három utca – Petőfi utca, Fő út és Kossuth utca – pályázattal nem érintett részeinek rehabilitációját és felújítását szolgáló munkák meghatározása és ezek költségeinek felmérése a kerékpárút tervezési munkái során kerüljenek megvizsgálásra.

Határidő: 2018. március 31.

Felelős: Novák Ferenc polgármester

Operatív felelős: Tóthné Őri Ibolya városfejlesztési osztályvezető

3./ Zalakaros Város Önkormányzat Képviselőtestülete a 136/2017. (VI.20.) számú határozat - a parkolók műszaki felülvizsgálata, parkolás rendjének felülvizsgálata- végrehajtási határidejét 2018. március 31-re módosítja, azzal, hogy az előterjesztésnek a 400-as parkoló használati viszonyainak rendezésére is ki kell terjednie.

Határidő: 2018. március 31.

Felelős: Novák Ferenc polgármester

Operatív felelős: Tóthné Őri Ibolya városfejlesztési osztályvezető

**2. 2018. évi díj és ármegállapítások**

Előadó: Novák Ferenc polgármester

 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 175/2017. (XI.15.) számú határozata és a Pénzügyi, Városüzemeltetési, Ügyrendi és Humánpolitikai Bizottság 194/2017. (XI.15.) számú határozata:**

A bizottság javasolja a képviselőtestület számára, hogy az önköltségszámítás alapú díjaknál az előterjesztés szerinti javaslatokat fogadja el, a nem önköltségszámítás alapú díjak esetében felkéri a Zalakarosi Közös Önkormányzati Hivatalt, hogy a képviselőtestületi ülés időpontjáig vizsgálja meg a hasonló típusú díjak környékbeli településeken való alakulását és ennek figyelembevételével hozza meg döntését.

Szirtes Balázs: A hivataltól más településekkel való összevetés céljából adatokat kértünk be. Ennek összehasonlítását egy megfelelő táblázatban tudtam volna elfogadni, de ez nem így történt, ezért a jövőben, ha szükséges segítek az ilyen összehasonlító anyagok összeállításában, bármikor segítek ebben.

Szabóné dr. Csányi Marianna: Tisztelt képviselő úr! Valóban nem készült összefoglaló táblázat a bemutatott négy település ár- és díj rendelkezéséről, ennek két oka volt. Az egyik az, hogy jelentős mértékben különböznek a díjszabás megállapításának alapjai és feltételei, tehát az összehasonlítás nem jelent igazából segítséget a zalakarosi díjmegállapítás vonatkozásában, másrészt a bizottsági ülés és a testületi ülés közti időben az ÁSZ vizsgálathoz hihetetlen mennyiségű adatot kellett összeraknunk és megküldenünk, amely a hivatalnak ugyanazt az osztályát terhelte, amely ezt az összehasonlítást is elvégezhette volna.

Szirtes Balázs: Az előterjesztésben felvázolt díjemelésnek vagy nem emelésnek az indokoltság teljes mértékben hiányzik az anyagból. A bérnövekedések jelentős hatással vannak, illetve kell, hogy legyenek a díjakra, amelyet a szolgáltatók érvényesítenek.

Kötő Attila: Valóban az összehasonlítás jelenthetne iránymutatást az ár- és díjak vonatkozásában, de csak ebből kiindulni kevés.

Horváth Vencel: Szükséges, hogy készüljön egy összehasonlító táblázat, de azt is tudnunk kell, hogy a többlet díj az értintetteket milyen súllyal terheli.

Novák Ferenc: Javasolja, hogy készüljön táblázat, de határidőt is szabjunk erre.

Benkőné Gulyás Edit: A decemberi képviselőtestületi ülésre kerüljön vissza.

Szabóné dr. Csányi Marianna: Arra az időpontra nem tudjuk elkészíteni.

Horváth Vencel: Január közepére, végére készüljön inkább el ez az anyag.

Novák Ferenc: Ne hozzunk döntést az előterjesztés kapcsán, a 2018-as első képviselőtestületi ülésre kerüljön be a táblázat és az ár- és díjváltozás hatása.

Szavazásra teszi fel, hogy a nem önköltségszámítás alapú díjak esetében összehasonlító táblázat készüljön a környékbeli településeken meghatározott árak, díjak alakulásáról. Vizsgálni kell, hogy a teher mennyire méltányos, arányos a kötelezettek részére, az esetleges emelési javaslat mekkora többletbevételt jelent, ennek beterjesztésére a legkésőbbi februári soros ülésen kerüljön sor.

 Képviselőtestület 6 igen szavazattal, 1 ellenszavazattal és tartózkodás nélkül az alábbi határozatot hozta:

**Képviselőtestület 220/2017. (XI.23.) számú határozata:**

Zalakaros Város Önkormányzat Képviselőtestülete felkéri a polgármestert, a nem önköltségszámítás alapú díjak esetében összehasonlító táblázat elkészítésével vizsgálja meg a hasonló típusú díjak környékbeli településeken való alakulását, a teher mennyire méltányos, arányos a kötelezettek részére, az esetleges emelési javaslat mekkora többletbevételt jelent.

Határidő: 2018. január 19.

Felelős: Novák Ferenc polgármester

Operatív felelős: Magyarné Kovács Judit pénzügyi osztályvezető

**3. A helyi adókról szóló 18/2015. (IX.11.) önkormányzati rendelet módosítása** Előadó: Novák Ferenc polgármester

 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 176/2017. (XI.15.) számú határozata és a Pénzügyi, Városüzemeltetési, Ügyrendi és Humánpolitikai Bizottság 195/2017. (XI.15.) számú határozata:**

A bizottság javasolja a képviselőtestület számára

- hogy az idegenforgalmi adó és a kedvezmény mértékén ne változtasson.

- az iparűzési adókedvezményről szóló döntését az iparűzési adó szabályairól szóló parlamenti döntés függvényében hozza meg.

Horváth Vencel: Javaslata, hogy a 28. számú Az egyéb szálláshely szolgáltatók támogatási rendszere napirend evvel a napirenddel együtt kerüljön megtárgyalásra nyílt ülésen.

Novák Ferenc: Szavazásra teszi fel a napirend tárgyalására vonatkozó ügyrendi javaslatot.

 Képviselőtestület 7 igen szavazattal, ellenszavazat és tartózkodás nélkül az ügyrendi javaslatot elfogadta.

Horváth Vencel: Az IFA vonatkozásában a bizottsági javaslat szerint javasolja elfogadni a rendelet tervezetet.

Szirtes Balázs: Nem javasolja, hogy kétféle mércével mérjük az IFA fizetési kötelezettséget, a 350 forintos adó nem a szállásadót, hanem az igénybe vevőt terheli, az nem jelent többletköltséget a szállásadóknak. Javasoljuk, hogy kerüljön megemelésre ez az összeg 500 forintra az ő esetükben is, és színvonal emelése céljára adjuk vissza nekik, hogy a szálláshely minőség javítására tudják fordítani. Ezt módosító javaslatként kérem kezelni.

Kovács Szabolcs: Véleménye szerint a jelenlegi rendszer nem tartható, az IFA egységesítésével ért egyet a szakma is.

Czirákiné Pakulár Judit: Amennyiben IFA emelésre kerül sor, az egy-két szobás vállalkozások lehet, hogy ez által megszűnnek, de minőségfejlesztésre szükség van.

Horváth Vencel: A bizottsági javaslat az, hogy az IFA mértéke nem kerüljön változtatásra

Novák Ferenc: Szavazásra teszi fel az IFA magánszállásadókra vonatkozó összegének 500 forintra való emelését és a visszajuttatás elvének figyelembe vételével.

 Képviselőtestület 2 igen szavazattal, 1 ellenszavazattal és 3 tartózkodással a javaslatot nem fogadta el.

Szavazásra teszi fel az IFA-ra vonatkozó bizottsági javaslatot.

 Képviselőtestület 6 igen szavazattal, ellenszavazat nélkül és 1 tartózkodással a javaslatot elfogadta.

Novák Ferenc: Az előterjesztés egy másik javaslatot is tartalmazott, az iparűzési adó vonatkozásában pedig azon vállalkozók esetében, akinek az adóalapja nem haladja meg a 1,5 millió Ft-ot, 25 %-os adókedvezményre legyen jogosult. A bizottságok az ismertetett döntést hozták ezzel kapcsolatban. A hivatal áttekintette a helyi adó törvénynek a bizottságok által hivatkozott módosítását. Kéri az aljegyzőt, ismertesse a törvénymódosítás lényegét.

Torma László: A sportvállalkozások által fizetendő iparűzési adó csökkentéséről szól az elfogadott törvénymódosítás. Nem terheli iparűzési adó 2018. január 1-jétől a sportvállalkozásokat a belépőjegy- és bérleteladásból, a reklám közzétételi tevékenységből, a szponzori szerződésből eredő bevétel után. Tehát ez a módosítás Zalakarost érdemben nem érinti.

Novák Ferenc: Ennek tükrében javasolja az iparűzési adókedvezmény vonatkozásában az eredeti rendeleti javaslat elfogadását, azaz az iparűzési adó vonatkozásában azon vállalkozók esetében, akinek az adóalapja nem haladja meg a 1,5 millió Ft-ot, 25 %-os adókedvezményre legyenek jogosultak.

Szavazásra teszi fel az iparűzési adóra vonatkozó rendeleti javaslatot.

 Képviselőtestület 5 igen szavazattal, ellenszavazat nélkül és 2 tartózkodással a javaslatot elfogadta.

Novák Ferenc: A meghozott döntések alapján a képviselőtestület az alábbi rendeletet fogadta el:

Zalakaros Város Önkormányzata Képviselő-testülete megalkotja a 25/2017. (XI.24.) önkormányzati rendeletét a helyi adókról szóló 18/2015. (IX.11.) önkormányzati rendelet módosításáról.

(A rendelet hiteles szövege a jegyzőkönyv melléklete.)

**28. Az egyéb szálláshely szolgáltatók támogatási rendszere**

 Előadó: Novák Ferenc polgármester

 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 174/2017. (XI.15.) számú és a Pénzügyi, Városüzemeltetési, Ügyrendi és Humánpolitikai Bizottság 193/2017. (XI.15.) számú határozata:**

- a bizottság javasolja a képviselőtestület számára, az idegenforgalmi adó szabályozásán ne változtasson, az adó mértéke és a 239/2009. (X.20.) Kormányrendelet 2.§. szerinti egyéb szálláshely szolgáltatást igénybe vevők részére biztosított adókedvezmény változatlan maradjon. Az „egyéb szálláshely” típusú szálláshely-szolgáltatók részére minőségfejlesztési támogatás nyújtását pályázat keretében nem javasolja bevezetésre a képviselőtestület számára.

- A bizottság javasolja a képviselőtestület számára a „Vendégszoba, vendégház, apartman, koronával” minősítésének tanúsító védjegye megszerzéséhez 3 millió forintos támogatási alapot képezzen az „egyéb szálláshely” típusú szálláshely-szolgáltatók részére, azzal, hogy a támogatás mértéke a minősítés költsége, maximum 45 000 Ft és maximum az előző évi befizetett idegenforgalmi adó 50 %-a.

Horváth Vencel: Ahhoz, hogy a zalakarosi magányszálláshelyek fejlődéséhez segítséget nyújtsunk, javasoljuk egy alap létrehozását, amelyből a 2017. évi adóbevétel terhére lehet támogatást nyújtani azok részére, akik minősíttetik a szálláshelyüket. Ez az „egyéb szálláshely” típusú szálláshely-szolgáltatók részére biztosított minőségfejlesztési támogatás lenne, az előterjesztésben megfogalmazott pályázati rendszer nem kerülne bevezetésre. Javasolja, hogy a képviselőtestület a „Vendégszoba, vendégház, apartman, koronával” minősítésének tanúsító védjegy megszerzéséhez 3 000 000 Ft erejéig támogatási alapot képezzen az „egyéb szálláshely” típusú szálláshely-szolgáltatók részére, azzal, hogy a támogatás mértéke a minősítés költsége, maximum 45 000 Ft és maximum az előző évi befizetett idegenforgalmi adó 50 %-a.

Novák Ferenc: Szavazásra teszi fel a bizottsági javaslatot.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 221/2017. (XI.23.) számú határozata:**

1./ Zalakaros Város Önkormányzat Képviselőtestülete döntése alapján az idegenforgalmi adó szabályozásán nem változtat, az adó mértéke és a 239/2009. (X.20.) Kormányrendelet 2.§. szerinti egyéb szálláshely szolgáltatást igénybe vevők részére biztosított adókedvezmény változatlan marad. Az „egyéb szálláshely” típusú szálláshely-szolgáltatók részére minőségfejlesztési támogatás nyújtását biztosító pályázat nem kerül bevezetésre.

 2./ Zalakaros Város Önkormányzat Képviselőtestülete a „Vendégszoba, vendégház, apartman, koronával” minősítésének tanúsító védjegye megszerzéséhez 3 000 000 Ft erejéig támogatási alapot képez az „egyéb szálláshely” típusú szálláshely-szolgáltatók részére, azzal, hogy a támogatás mértéke a minősítés költsége, maximum 45 000 Ft és maximum az előző évi befizetett idegenforgalmi adó 50 %-a.

Határidő: 2018. január 31.

Felelős: Novák Ferenc polgármester

Operatív felelős: Magyarné Kovács Judit pénzügyi osztályvezető

1. **Az államháztartáson kívüli forrás átadásáról és átvételéről szóló 15/2014. (VI.21.)**
 **önkormányzati rendelet módosítása – 133/2017. (VI.20.) számú határozat
 végrehajtása** Előadó: Novák Ferenc polgármester

 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 177/2017. (XI.15.) számú határozata és a Pénzügyi, Városüzemeltetési, Ügyrendi és Humánpolitikai Bizottság 196/2017. (XI.15.) számú határozata:**

A bizottság javasolja a képviselőtestület számára a rendelettervezet előterjesztés szerinti elfogadását.

Novák Ferenc: Szavazásra teszi fel az előterjesztés szerinti rendelettervezet elfogadását.

 Képviselőtestület 7 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzata Képviselő-testülete megalkotja a 26/2017. (XI.24.) önkormányzati rendeletét az államháztartáson kívüli forrás átadásáról és átvételéről szóló 15/2014. (VI.21.) önkormányzati rendelet módosításáról

(A rendelet hiteles szövege a jegyzőkönyv melléklete.)

1. **Tűzifa támogatási rendelet megalkotása** Előadó: Novák Ferenc polgármester

 (Előterjesztés a jegyzőkönyvhöz mellékelve.)

Benkőné Gulyás Edit: Ismerteti a pénzügyi bizottság határozatát:

**Pénzügyi, Városüzemeltetési, Ügyrendi és Humánpolitikai Bizottság 211/2017. (XI.15.) számú határozata:**

A bizottság javasolja a képviselőtestület számára az előterjesztés szerinti rendelettervezet elfogadását, azzal a módosítási javaslattal, hogy a tűzifa elszállításáról a jogosultnak kell gondoskodnia.

Horváth Vencel: Javasolja, hogy akik nem tudják elszállítani, azoknak a szállítócég vigye ki házhoz és az állampolgár fizesse meg a kiszállítást. A kiszállítás időpontja pedig nem tud állampolgársági igényekhez igazodni, aki igényli a támogatást, biztosítsa jelenlétét az átvételkori időpontban.

Szirtes Balázs: Aki minél előbb szeretné, ha megkapná a tűzifát, az gondoskodjon a kiszállításáról, aki nem tudja ezt megoldani, annak a Karos-Park Kft. szállítsa ki és számlázza, de az akkor jut a tűzifához, amikor azt a Karos-Park Kft. kapacitása biztosítani tudja.

Benkőné Gulyás Edit: A kiszállítás vonatkozásában annak kell megvalósulnia, hogy aki soron kívül szeretne a tűzifához jutni, az gondoskodjon a kiszállításról és azt fizesse meg. Aki semmiképpen nem tudja a szállítási költséget vállalni, az kérjen erre vonatkozóan települési támogatást.

Novák Ferenc16,57 órától 17,04 óráig technikai szünetet rendelt el.

Czirákiné Pakulár Judit és Magyar Mária nincs jelen az ülésteremben.

Novák Ferenc: Szavazásra teszi fel az előterjesztés szerinti rendeleti javaslatot azzal a módosítással, hogy a 7. paragrafus első két bekezdése az alábbiak szerint módosul:

 (1) A kérelmező részére megítélt tűzifa elszállításáról Zalakaros Város területén a (2) bekezdés kivételével a kérelmező gondoskodik.

(2) A tűzifa lakáshoz szállításához a támogatott kora vagy egészségi állapota miatt az önkormányzat segítséget nyújt.

 Képviselőtestület 5 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzata Képviselő- testülete megalkotja a 27/2017. (XI.24.) önkormányzati rendeletét a szociális célú tűzifa juttatásról

(A rendelet hiteles szövege a jegyzőkönyv melléklete.)

Szavazásra teszi fel a tűzifa kiszállításra vonatkozó részletszabályokat.

 Képviselőtestület 5 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 222/2017. (XI.23.) számú határozata:**

1./ Zalakaros Város Önkormányzat Képviselőtestülete felkéri a polgármestert, vizsgáltassa meg a szociális tűzifa kiszállítása során közvetlenül a jogosultakhoz történő kiszállítás lehetőségét.

2./ Zalakaros Város Önkormányzat Képviselőtestülete felkéri a polgármestert, amennyiben az 1./ pont szerinti kiszállítás nem biztosítható, kérje fel a Karos- Park Kft. ügyvezetőjét a kiszállításban való közreműködésre. A Karos- Park Kft. felmerült költségét az önkormányzatnak kompenzálnia kell a Kft. részére.

Határidő: 2017. december 31.

Felelős: Novák Ferenc polgármester

Operatív felelős: Magyarné Kovács Judit pénzügyi osztályvezető

 Kánnár Éva igazgatási ügyintéző

1. **A Képviselőtestület és szervei szervezeti és működési szabályzatáról**

 **szóló 31/2014.(XI.27.) önkormányzati rendelet módosítása**

Előadó: Novák Ferenc polgármester

 (Előterjesztés a jegyzőkönyvhöz mellékelve.)

Benkőné Gulyás Edit: Ismerteti a pénzügyi bizottság határozatát:

**Pénzügyi, Városüzemeltetési, Ügyrendi és Humánpolitikai Bizottság 212/2017. (XI.15.) számú határozata:**

A bizottság javasolja a képviselőtestület számára az előterjesztés szerinti rendelettervezet elfogadását.

Czirákiné Pakulár Judit 17,06 órakor megjelent az ülésteremben.

Magyar Mária 17,07 órakor megjelent az ülésteremben.

Horváth Vencel: Javasolja, hogy a mellékletben szerepeljenek az adott szolgáltatást végzők.

Novák Ferenc: Szavazásra teszi fel a módosított javaslattal együtt a benyújtott SZMSZ módosítást.

 Képviselőtestület 7 igen szavazattal, ellenszavazat és tartózkodás nélkül az alábbi rendeletet alkotta meg:

Zalakaros Város Önkormányzata Képviselő-testülete megalkotja a 28/2017. (XI.24.) önkormányzati rendeletét a Képviselőtestület és szervei szervezeti és működési szabályzatáról szóló 31/2014.(XI.27.) önkormányzati rendelet módosításáról

(A rendelet hiteles szövege a jegyzőkönyv melléklete.)

Novák Ferenc: Szavazásra teszi fel a módosító javaslatot.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 223/2017. (XI.23.) számú határozata:**

Zalakaros Város Önkormányzat Képviselőtestülete felkéri a jegyzőt, hogy az SZMSZ következő módosításakor a helyi közszolgáltatást végzők mellékletben kerüljenek rögzítésre.

Határidő: folyamatos – SZMSZ következő módosítása

Felelős: Novák Ferenc polgármester

 Szabóné dr. Csányi Mariann jegyző

Operatív felelős: Dr. Szentgyörgyvölgyi Eszter jogi referens

1. **A járda, út és közműépítési hozzájárulás fizetési kötelezettségről szóló
 12/2003. (VI.13.) számú rendelet módosítása** Előadó: Novák Ferenc polgármester

 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztika Bizottság 178/2017. (XI.15.) számú határozata és a Pénzügyi, Városüzemeltetési, Ügyrendi és Humánpolitikai Bizottság 197/2017. (XI.15.) számú határozata:**A bizottság javasolja a képviselőtestület számára a rendelettervezet előterjesztés szerinti elfogadását.

Kötő Attila: Diszkriminatív a rendelet, így nem tudja támogatni. Módosító javaslata, hogy a felújítással kapcsolatos szabályokat vegyük ki a rendelet tervezetből. Az új utak, járdák építésével egyetért.

Novák Ferenc 17,14 órától 17,24 óráig technikai szünetet rendelt el.

Novák Ferenc: Szavazásra teszi fel, hogy a rendeletből a felújításra vonatkozó javaslat kerüljön kivételre.

 Képviselőtestület 7 igen szavazattal, ellenszavazat és tartózkodás nélkül egyetért azzal, hogy az az út- és közműépítési hozzájárulás fizetési kötelezettségéről szóló 12/2003. (VI.13) számú rendelet módosításából a felújításokra vonatkozó rész kerüljön kivételre.

Szavazásra teszi fel a módosító javaslattal egységes rendelettervezetet.

 Képviselőtestület 7 igen szavazattal, ellenszavazat és tartózkodás nélkül az alábbi rendeletet alkotta:

Zalakaros Város Önkormányzat Képviselőtestülete megalkotja a 29/2017. (XI.24.) számú önkormányzati rendeletét az út- és közműépítési hozzájárulás fizetési kötelezettségéről szóló 12/2003. (VI.13) számú rendelet módosításáról

(A rendelet hiteles szövege a jegyzőkönyv melléklete.)

1. **Az önkormányzati hulladékgazdálkodási közfeladatról szóló önkormányzati
 rendelet megalkotása** Előadó: Novák Ferenc polgármester

 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 179/2017. (XI.15.) számú határozata és a Pénzügyi, Városüzemeltetési, Ügyrendi és Humánpolitikai Bizottság 198/2017. (XI.15.) számú határozata:**

A bizottság javasolja a képviselőtestület számára a rendelettervezet elfogadását az alábbi módosításokkal:

- a rendelettervezet 16. §-a egészüljön ki azzal, üdülőként nem tartható nyilván olyan ingatlan, ahol szálláshely szolgáltatási tevékenység folyik.

- a rendelettervezet 9. §-a egészüljön ki azzal, az önkormányzat az ürítés után a kukák visszahelyezését úgy várja el a közszolgáltatótól, ahogy a közszolgáltató elvárja az ingatlanhasználótól.

- a rendelettervezet 9. § (4) bekezdése úgy módosuljon, ha a járat útvonala a szállítójárművel is járható úttest hiányában nem tudja megközelíteni az ingatlan bejáratát, abban az esetben a közszolgáltató és az önkormányzat közös felmérése után az átadóhely pontos helyéről az ingatlanhasználót hivatalos úton értesíteni kell.

- a rendelettervezet 9. § (4) bekezdés b.) pontjában az érzékszervi észleléssel szóhasználat helyett a szemrevételezéssel kifejezés szerepeljen.

- javasolja a rendeletben kerüljön szabályozásra, hogy a gyűjtőedények fertőtlenítése kinek a kötelezettsége

- a bizottság javasolja a képviselőtestület számára, hozzon olyan tartalmú döntést, történjen mielőbbi intézkedés az edényzetek tulajdonjogának rendezésére.

- a bizottság felkéri a Zalakarosi Közös Önkormányzati Hivatalt, vizsgálja meg van-e lehetőség arra, amennyiben Zalakaros közigazgatási területén állandó lakóhellyel rendelkező és életvitelszerűen itt élő ingatlanhasználó a város közigazgatási területén további, a rendelet hatálya alá tartozó ingatlannal rendelkezik, úgy díjfizetési kötelezettség kizárólag azon ingatlan után terhelje, amelyben állandó lakosként életvitelszerűen tartózkodik és a többi ingatlan után alapdíj fizetési kötelezettség sem terhelje.

Horváth Vencel: Vannak nyitott kérdések, így a kukák tulajdonjoga, ami miatt továbbra sem javasolja az új rendelet elfogadását.

Szabóné dr. Csányi Marianna: Az üdülőingatlanok esetében döntést javasol, hiszen a hivatal átadta a kétféle listát –lakások és üdülőingatlanok- az új szolgáltatónak, és ha szűkül az üdülők köre, új listát kell átadni a szolgáltatónak. Novemberben az üdülőingatlanok esetében megrendelte a szolgáltatást az önkormányzat, decembertől viszont tudnia kell a szolgáltatónak, melyek az üdülők, hiszen onnan nincs hulladékszállítás. Ha csak erről a pontról dönt a testület, akkor a meglévő rendelet módosításáról kell döntenie.

Szirtes Balázs: Az ő javaslata volt az üdülőingatlan fogalmának szűkítése, az önkormányzat az üdülőtulajdonosok helyett a nyári időszakban 13 ürítés díját vállalta, nem javasolja, hogy azon üdülőingatlanok után is megtegye, ahol vállalkozási tevékenység folyik. Azon üdülőingatlanok esetében, mely nem üzemel egész évben, lehetősége van a tulajdonosnak a szolgáltatás szüneteltetésére.

Novák Ferenc: Szavazásra teszi fel a hulladékgazdálkodási közszolgáltatásról szóló 18/2014. (VI.21.) önkormányzati rendelet módosítását az alábbiak szerint: „(1) Üdülőnek az ingatlan-nyilvántartásban üdülőként (üdülőépület, hétvégi ház, apartman, nyaraló, vadászház stb.) feltüntetett vagy ilyenként feltüntetésre váró, ennek hiányában hatósági engedély alapján üdülőnek épült épület minősül, melyről az ingatlantulajdonos nyilatkozik és igazol. Üdülőingatlanként nem tartható nyilván olyan ingatlan, melyben bármely személy állandó lakóhellyel vagy tartózkodási hellyel rendelkezik vagy melyben szálláshely szolgáltatási tevékenység működik. Az üdülőingatlanok esetében a használati szezon időtartama hat hónap.”

 Képviselőtestület 7 igen szavazattal, ellenszavazat és tartózkodás nélkül az alábbi rendeletet alkotta:

Zalakaros Város Önkormányzata Képviselő-testülete megalkotja a 30/2017. (XI.24.) számú önkormányzati rendeletét a hulladékgazdálkodási közszolgáltatásról szóló 18/2014. (VI.21.) önkormányzati rendelet módosításáról

(A rendelet hiteles szövege a jegyzőkönyv melléklete.)

Novák Ferenc: Szavazásra teszi fel a rendelettervezethez kapcsolódó határozati javaslatot:

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 224/2017. (XI.23.) számú határozata:**

Zalakaros Város Önkormányzat Képviselőtestülete felkéri a polgármestert, az előterjesztésben szereplő, az önkormányzati hulladékgazdálkodási közfeladatról szóló rendelet tervezetét a szükséges felülvizsgálatok elvégzését követően ismételten terjessze a képviselőtestület elé.

Határidő: 2018. január 26.

Felelős: Novák Ferenc polgármester

Operatív felelős: Torma László aljegyző

1. **2018. évi Közművelődési terv**

Előadó: Novák Ferenc polgármester

 (Előterjesztés a jegyzőkönyvhöz mellékelve.)

Benkőné Gulyás Edit: Ismerteti a pénzügyi bizottság határozatát:

**Pénzügyi, Városüzemeltetési, Ügyrendi és Humánpolitikai Bizottság 210/2017. (XI.15.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

A bizottság javasolja a képviselőtestület számára, hogy a Kertmozi 2017. évi működéséről szóló beszámolóban szereplő felújítási javaslatokról a képviselőtestület a 2018. évi költségvetés elfogadásakor döntsön, biztosít-e forrást a felújítási javaslatokra.

Novák Ference: Köszönetét fejezi ki a Közösségi Háznak az ez évi munkájáért.

Novák Ferenc: Szavazásra teszi fel az előterjesztés szerinti határozati javaslatot.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 225/2017. (XI.23.) számú határozata:**

1./ Zalakaros Város Önkormányzat Képviselőtestülete a Zalakarosi Közösségi Ház és Könyvtár 2018. évi munkatervét (3. számú melléklet) elfogadja, a kitűzött célok sikeres megvalósítása érdekében.

2./ Zalakaros Város Önkormányzat Képviselőtestülete a Kertmozi 2018. évi költségvetési tervét (5. számú melléklet) elfogadja, a megfelelő üzemeltetés és kitűzött célok sikeres megvalósítása érdekében.

3./ Zalakaros Város Önkormányzat Képviselőtestülete a mellékletekben szereplő rendezvénytervet jóváhagyja.

Határidő: 2018. december 31 és folyamatos

Felelős: Novák Ferenc polgármester

Operatív felelős: Sinkovics Norbert Zalakarosi Közösségi Ház és Könyvtár intézményvezető

4./ A Zalakarosi Közösségi Ház és Könyvtár 2018.évi költségvetésében biztosítani kell a jóváhagyott munkatervben foglaltak megvalósításának pénzügyi forrásait, azzal, hogy a Kertmozi 2017. évi működéséről szóló beszámolóban szereplő felújítási javaslatokról a képviselőtestület a 2018. évi költségvetés elfogadásakor döntsön, biztosít-e forrást a felújítási javaslatokra.

Határidő: 2018. január 26.

Felelős: Novák Ferenc polgármester

Operatív felelős: Magyarné Kovács Judit pénzügyi osztályvezető

1. **Jégpálya kialakítása** Előadó: Novák Ferenc polgármester

 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 183/2017. (XI.15.) számú határozata és a Pénzügyi, Városüzemeltetési, Ügyrendi és Humánpolitikai Bizottság 202/2017. (XI.15.) számú határozata:**

A bizottság javasolja a képviselőtestület számára tovább gondolásra az előterjesztést, azzal, hogy végleges helyet kell találni a jégpályának, mely a központi térhez illeszthető.

Novák Ferenc: Szavazásra teszi fel a bizottsági javaslatot.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 226/2017. (XI.23.) számú határozata:**

Zalakaros Város Önkormányzat Képviselőtestülete tovább gondolásra alkalmasnak tartja az előterjesztést, azzal, hogy végleges helyet kell találni a jégpályának, mely a központi térhez illeszthető. A gyógyhelyi központ kiviteli terveinek elkészítésénél figyelembe kell venni a jégpálya kialakításának lehetőségét.

Határidő: 2018. április 30.

Felelős: Novák Ferenc polgármester

Operatív felelős: Tóthné Őri Ibolya városfejlesztési osztályvezető

 Stégli János sportszervező – Zalakarosi Turisztikai Egyesület

1. **A város bora értékesítésének feltételrendszere** Előadó: Novák Ferenc polgármester

 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 184/2017. (XI.15.) számú és a Pénzügyi, Városüzemeltetési, Ügyrendi és Humánpolitikai Bizottság 203/2017. (XI.15.) számú határozata:**javasolja a képviselőtestület számára az előterjesztés szerinti határozati javaslat elfogadását a következő kiegészítésekkel: **-** az önkormányzat kizárólagos értékesítési lehetőséget adjon a Zalakarosi Turisztikai Nonprofit Kft-nek. **-** nem engedi meg a Zalakarosi Turisztikai Nonprofit Kft., hogy az általa kizárólagosan értékesített bort más rajta kívül „Zalakaros város boraként” forgalomba hozhassa.

Novák Ferenc: Szavazásra teszi fel a bizottsági javaslattal kiegészített előterjesztés szerinti határozati javaslatot.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 227/2017. (XI.23.) számú határozata:**

1. Zalakaros Város Önkormányzat Képviselőtestülete javasolja a Zalakarosi Turisztikai Nonprofit Kft. taggyűlése számára, járuljon hozzá a 4725 TEÁOR számú tevékenységi kör felvételéhez és ezáltal a Zalakarosi Turisztikai Nonprofit Kft. társasági szerződésének módosításhoz.
2. Zalakaros Város Önkormányzat Képviselőtestülete felhatalmazza Czirákiné Pakulár Judit alpolgármestert, a Kft. taggyűlésén az önkormányzat érdekeit a határozat 1. pontjában megjelöltek szerint képviselje.
3. Zalakaros Város Önkormányzat Képviselőtestülete kizárólagos értékesítési lehetőséget ad a Zalakarosi Turisztikai Nonprofit Kft-nek, illetve nem engedi meg a Zalakarosi Turisztikai Nonprofit Kft., hogy az általa kizárólagosan értékesített bort más rajta kívül „Zalakaros város boraként” forgalomba hozhassa.

Határidő: 2017. december 15.

Felelős: Czirákiné Pakulár Judit alpolgármester

Operatív felelős: Kovács Szabolcs Zalakarosi Turisztikai Nonprofit Kft. ügyvezető

1. **Turisztikai rendezvények tapasztalatai, felmerült problémák, megoldási
 javaslatok**

 Előadó: Novák Ferenc polgármester

 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 171/2017. (XI.15.) számú és a Pénzügyi, Városüzemeltetési, Ügyrendi és Humánpolitikai Bizottság 190/2017. (XI.15.) számú határozata:**

a bizottság javasolja a képviselőtestület számára az előterjesztés szerinti határozati javaslattal szemben az alábbi határozatot fogadja el:

- a képviselőtestület kérje fel a Zalakarosi Turisztikai Nonprofit Kft ügyvezetőjét, készüljön a rendezvényekre szolgáló házirend, illetve színvonalas szolgáltatást biztosító rendezvények szerepeljenek a rendezvénynaptárban.

- a képviselőtestület kérje fel a Zalakarosi Turisztikai Nonprofit Kft ügyvezetőjét, készüljön összefoglaló anyag a 2018. évi költségvetés elfogadásáig a borházak és a kecskelábas aszalok felújítási szükségletére, a felújítás módjára és költségeire.

Horváth Vencel: Ismerteti a bizottság javaslatát, amely szerint kerítés alkalmazását a turisztikai rendezvények során nem javasolja, viszont házirend elkészítését igen. Javasolja felkérni a Zalakarosi Turisztikai Nonprofit Kft ügyvezetőjét, hogy készüljön összefoglaló anyag a 2018. évi költségvetés elfogadásáig a borházak és a kecskelábas asztalok felújítási szükségletére, a felújítás módjára és költségeire.

Kötő Attila: A rendezvényen a nem kívánatos személyek kiszűrése nehéz lesz, de valahol el kell kezdeni az intézkedéseket.

Novák Ferenc: Szavazásra teszi fel a bizottsági javaslatot.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 228/2017. (XI.23.) számú határozata:**

1./ Zalakaros Város Önkormányzat Képviselőtestülete felkéri a Zalakarosi Turisztikai Nonprofit Kft ügyvezetőjét, készüljön a rendezvényekre szolgáló házirend, illetve színvonalas szolgáltatást biztosító rendezvények szerepeljenek a rendezvénynaptárban.

2./ Zalakaros Város Önkormányzat Képviselőtestülete felkéri a Zalakarosi Turisztikai Nonprofit Kft ügyvezetőjét, készüljön összefoglaló anyag a 2018. évi költségvetés elfogadásáig a borházak és a kecskelábas asztalok felújítási szükségletére, a felújítás módjára és költségeire.

Határidő: 2018. január 26.

Felelős: Czirákiné Pakulár Judit alpolgármester

Operatív felelős: Kovács Szabolcs Zalakarosi Turisztikai Nonprofit Kft. ügyvezető

1. **Zalakarosi Óvoda és Bölcsőde 2016/17-es nevelési évben végzett munkájáról
 beszámoló** Előadó: Novák Ferenc polgármester

 (Előterjesztés a jegyzőkönyvhöz mellékelve.)

Benkőné Gulyás Edit: Ismerteti a pénzügyi bizottság határozatát:

**Pénzügyi, Városüzemeltetési, Ügyrendi és Humánpolitikai Bizottság 209/2017. (XI.15.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Novák Ferenc: Az intézményekben visszamaradó gyerekek indokoltsága nem egyértelmű, a létszámok jelentős mértékben változnának, ha ez a szám kisebb lenne, 3,6 % országos ez a szám, a miénk ennek tízszerese.

Hartainé Bobay Éva: A nyáron született gyerekek száma jelentős, ezért ekkora a visszamaradó gyerekek száma.

Novák Ferenc: Szavazásra teszi fel az előterjesztés szerinti beszámolót.

 Képviselőtestület 7 igen szavazattal, ellenszavazat tartózkodással az alábbi határozatot hozta:

**Képviselőtestület 229/2017. (XI.23.) számú határozata:**

Zalakaros Város Önkormányzat Képviselőtestülete a Zalakarosi Óvoda és Bölcsőde 2016/17-es nevelési évben végzett munkájáról szóló beszámolót elfogadja.

Határidő: azonnal

Felelős: Novák Ferenc polgármester

Operatív felelős: Torma László aljegyző – intézményvezető tájékoztatása a képviselőtestület döntéséről

1. **Gránit Gyógyfürdő Zrt. alapszabály módosítása** Előadó: Novák Ferenc polgármester

 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozati javaslatát:

**Gazdasági, Városfejlesztési és Turisztika Bizottság 169/2017. (XI.15.) számú határozata és a Pénzügyi, Városüzemeltetési, Ügyrendi és Humánpolitikai Bizottság 188/2017. (XI.15.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Novák Ferenc: Szavazásra teszi fel az előterjesztés szerinti határozati javaslatot.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 230/2017. (XI.23.) számú határozata:**

Zalakaros Város Önkormányzat Képviselőtestülete javasolja a GRÁNIT Gyógyfürdő Zrt. Közgyűlése számára a társaság Felügyelő Bizottságának 3/2017. (11.07.) számú határozata alapján a GRÁNIT Zrt. alapszabályát az alábbiak szerint módosítsa és fogadja el:

1./

1. **a GRÁNIT Zrt. alapszabályának X. A TÁRSASÁG CÉGJEGYZÉSE, KÉPVISELETE fejezete szövegét az alábbiak szerint módosítja és fogadja el:**

**„X. A társaság cégjegyzése, képviselete**

A Társaság cégjegyzése oly módon történik, hogy a géppel, kézzel előírt, előnyomott vagy nyomtatott cégnév alá vagy fölé a cégjegyzésre jogosult(ak) a cégaláírási nyilatkozat szerint ***írja (írják)*** a nevüket. Egy személynek egyidejűleg csak egyfajta - önálló, vagy együttes - aláírási joga lehet.

A Társaság ***képviseletére és*** cégjegyzésére jogosultak:

a) önálló cégjegyzési joggal a vezérigazgató. ***A társaságot a vezérigazgató, mint vezető tisztségviselő önállóan írásban cégjegyzés útján képviseli.***

b) ***A társaságot továbbá a vezérigazgató által - az ügyek meghatározott csoportjára nézve - képviseletre feljogosított kettő – kettő munkavállaló együttesen írásban cégjegyzés útján képviseli.******A vezérigazgató az ügyek meghatározott csoportjára nézve a társaság munkavállalóit írásbeli nyilatkozattal a társaság képviseletének jogával ruházhatja fel; a képviseleti jogot a munkavállaló a vezérigazgató írásbeli nyilatkozatában meghatározott, képviseleti joggal rendelkező más személlyel együttesen gyakorolhatja.******A képviseletre jogosult munkavállaló képviseleti jogát érvényesen nem ruházhatja át másra.***

***A vezérigazgató a fentiek szerint meghozott írásbeli nyilatkozatáról, annak meghozatalát követő nyolc napon belül írásban értesíteni köteles a részvényeseket és a felügyelőbizottságot.***

A jogi személynek a jogi személyek nyilvántartásába bejegyzett képviselője képviseleti jogának korlátozása és nyilatkozatának feltételhez vagy jóváhagyáshoz kötése harmadik személyekkel szemben nem hatályos, kivéve, ha a harmadik személy a korlátozásról vagy a feltétel bekövetkeztének vagy a jóváhagyásnak a szükségességéről és annak hiányáról tudott vagy tudnia kellett volna. Az előírás betartásáért a cégjegyzésre jogosultak felelősséggel tartoznak.”

1. **a GRÁNIT Zrt. alapszabálya 7.2. pontjának harmadik bekezdését az alábbiak szerint módosítja és fogadja el:**

***„A közgyűlés a vezérigazgatót határozott időre, de legfeljebb öt évre választja meg.***

***A vezérigazgató nevét, lakóhelyét, anyja nevét, születési helyét és idejét, valamint a megbízatási idejét a jelen alapszabály 1. sz. melléklete tartalmazza, amely 1. sz. melléklet a jelen alapszabály elválaszthatatlan részét képezi.”***

1. **a GRÁNIT Zrt. alapszabálya 8.1. pontjának harmadik és negyedik bekezdését az alábbiak szerint módosítja és fogadja el:**

***„A közgyűlés a felügyelő bizottság tagjait határozott időre, de legfeljebb öt évre választja meg.***

***A felügyelőbizottság tagjainak nevét, lakóhelyét, anyja nevét, valamint megbízatási idejét a jelen alapszabály 2. sz. melléklete tartalmazza, amely 2. sz. melléklet a jelen alapszabály elválaszthatatlan részét képezi.”***

1. **a GRÁNIT Zrt. alapszabálya 9.1. pontjának negyedik bekezdését az alábbiak szerint módosítja és fogadja el:**

***„A társaság állandó könyvvizsgálójának adatait (név, székhely, MKVK nyilvántartási szám, személyében felelős könyvvizsgáló neve, anyja neve, MKVK tagsági szám, lakóhelye) és megbízatási idejét a jelen alapszabály 3. sz. melléklete tartalmazza, amely 3. sz. melléklet a jelen alapszabály elválaszthatatlan részét képezi.”***

1. **a GRÁNIT Zrt. alapszabályát kiegészíti az 1. sz. melléklettel (A GRÁNIT Gyógyfürdő Zártkörűen Működő Részvénytársaság VEZÉRIGAZGATÓJA: ); a 2. sz. melléklettel (A GRÁNIT Gyógyfürdő Zártkörűen Működő****Részvénytársaság FELÜGYELŐ BIZOTTSÁGA TAGJAI: ) és a 3. sz. melléklettel (A GRÁNIT Gyógyfürdő Zártkörűen Működő****Részvénytársaság ÁLLANDÓ KÖNYVVIZSGÁLÓJA: ).**

2./ Zalakaros Város Önkormányzat Képviselőtestülete felhatalmazza a polgármestert, hogy a Gránit Gyógyfürdő Zrt. Közgyűlésén az Önkormányzat érdekeit a határozat 1. pontjában megjelöltek szerint képviselje.

Határidő: 2017. november 24.

Felelős: Novák Ferenc polgármester

Operatív felelős: Csetneki Ügyvédi Iroda

1. **2018. évi belső ellenőrzési terv megállapítása** Előadó: Novák Ferenc polgármester

 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 180/2017. (XI.15.) számú határozata és a Pénzügyi, Városüzemeltetési, Ügyrendi és Humánpolitikai Bizottság 199/2017. (XI.15.) számú határozata:**

A bizottság javasolja a képviselőtestület számára, hogy értsen egyet azzal, hogy a vizsgálatok száma 5 darab.

A bizottság 3 olyan vizsgálatot javasol, amely az előterjesztésben nem szerepel:

- önkormányzat követeléskezelési rendszerének vizsgálata

- önkormányzat leltárai közül a műszaki kartonok meglétének vizsgálata

- leltározási szabályzat és a leltárfolyamatok ellenőrzése

- a bizottság felkéri a Zalakarosi Közös Önkormányzati Hivatalt, a képviselőtestületi ülésig tegyen javaslatot az előterjesztésben szereplő tervből történő kivételre, hogy a vizsgálatok száma az 5 darabot ne haladja meg.

Novák Ferenc: Szavazásra teszi fel a bizottsági javaslatot.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 231/2017. (XI.23.) számú határozata:**

**I.**

Zalakaros Város Önkormányzat Képviselőtestülete az Önkormányzat 2018. évi belső ellenőrzési tervét az alábbi tartalommal hagyja jóvá:

- A belső kontrollrendszer jogszabályi előírásainak megfelelő kialakítása a befektetések szempontjából (I. rész)

- A belső kontrollrendszer jogszabályi előírásainak megfelelő kialakítása a befektetések szempontjából. (II. rész)

- A kintlévőségek behajtási rendszerének vizsgálata

- A tárgyi eszköz kartonok meglétének vizsgálata

- A leltározás folyamatának ellenőrzése

Határidő: 2017. december 31.

Felelős: Szabóné dr. Csányi Marianna jegyző

Operatív felelős: Magyarné Kovács Judit pénzügyi osztályvezető

 Gaál Krisztina ügyintéző

**II.**

Zalakaros Város Önkormányzat Képviselőtestülete a Zalakarosi Közös Önkormányzati Hivatal 2018. évi belső ellenőrzési tervét az alábbi tartalommal hagyja jóvá:

A pénzügyi-számviteli szabályzatok felülvizsgálata

Határidő: 2017. december 31.

Felelős: Szabóné dr. Csányi Marianna jegyző

Operatív felelős: Magyarné Kovács Judit pénzügyi osztályvezető

 Gaál Krisztina ügyintéző

**17. Adóügyi feladatok ellátásáról tájékoztató**

Előadó: Novák Ferenc polgármester

 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 181/2017. (XI.15.) számú határozata és a Pénzügyi, Városüzemeltetési, Ügyrendi és Humánpolitikai Bizottság 200/2017. (XI.15.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Horváth Vencel: Ismerteti a bizottság határozatát és fontosnak tartja annak ismeretét, hogy milyen minőségű szálláshelyek a népszerűek.

Kovács Szabolcs: Statisztikailag azt is fontos felmérni, hogy a vendégkör nemzetiségi megoszlása milyen, mert az a marketing irányultságához segítséget nyújthat.

Novák Ferenc: Szavazásra teszi fel a tájékoztatót.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 232/2017. (XI.23.) számú határozata:**

Zalakaros Város Önkormányzat Képviselőtestülete az adóügyi feladatok ellátásáról szóló tájékoztatót elfogadja.

Határidő: 2017. november 30.

Felelős: Szabóné dr. Csányi Mariann jegyző

Operatív felelős: Magyarné Kovács Judit pénzügyi osztályvezető

1. **Adventi környezetszépítő verseny** Előadó: Novák Ferenc polgármester

 (Előterjesztés a jegyzőkönyvhöz mellékelve.)

Benkőné Gulyás Edit: Ismerteti a pénzügyi bizottság határozatát:

**Pénzügyi, Városüzemeltetési, Ügyrendi és Humánpolitikai Bizottság 213/2017. (XI.15.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását, azzal, hogy a város díszítésének figyelemmel kísérésére, a verseny kiírásában és elbírálásában való közreműködésre az alábbi összetételű ad-hoc bizottságot hozza létre:

Czirákiné Pakulár Judit, Benkőné Gulyás Edit és Magyar Mária képviselők.

Novák Ferenc:Szavazásra teszi fel az előterjesztés szerinti határozati javaslatot

 Képviselőtestület 7 igen szavazattal, ellenszavazat nélkül és 3 tartózkodással az alábbi határozatot hozta:

**Képviselőtestület 233/2017. (XI.23.) számú határozata:**

Képviselőtestület:

1/ Zalakaros Város Önkormányzat Képviselőtestülete egyetért azzal, hogy 2017. évben is kiírásra kerüljön az Adventi környezetszépítő verseny kategória függetlenül a településen.

2/ Zalakaros Város Önkormányzat Képviselőtestülete a város díszítésének figyelemmel kísérésére, a verseny kiírásában és elbírálásában való közreműködésre az alábbi összetételű ad-hoc bizottságot hozza létre:

Czirákiné Pakulár Judit, Benkőné Gulyás Edit és Magyar Mária képviselők

3/ Zalakaros Város Önkormányzat Képviselőtestülete döntése alapján a versenyben maximum 6 díj kerül kiadásra, egyenként 15 e Ft/fő összegű jutalmat állapít meg.

4/ Zalakaros Város Önkormányzat Képviselőtestülete döntése alapján a nyertesek a 2018. februári Lakossági Fórumon vehetik át a jutalmakat, melynek pénzügyi fedezetét, 90.000,- Ft-ot, a 2018. évi költségvetés terhére biztosítja.

Határidő: 2017. december 10. (1.pont)

 2018. január 5. (2.pont) (értékelés)

 2018. február 28. (4.pont)

Felelős: Ad-hoc bizottság

 Novák Ferenc polgármester

Operatív felelős: Bodor Johanna igazgatási ügyintéző

 Magyarné Kovács Judit pénzügyi osztályvezető

1. **„Karosi Krónika megjelentetése + on-line megjelentetése 2018. évben” tárgyú
 beszerzési eljárás lefolytatása**

Előadó: Novák Ferenc polgármester

 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 182/2017. (XI.15.) számú határozata és a Pénzügyi, Városüzemeltetési, Ügyrendi és Humánpolitikai Bizottság 201/2017. (XI.15.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását a következő kiegészítésekkel:

- a nyertes ajánlattevőnek vállalnia kell, hogy képviselőjének a képviselőtestület nyilvános ülésén részt kell vennie.

- a Zalakarosi Közös Önkormányzati Hivatal részéről ki kell jelölni sajtókapcsolatért felelős személyt.

- polgármester és /vagy alpolgármester ellenjegyzése szükséges ahhoz, hogy az újság adott száma megjelenhessen.

Horváth Vencel: A Karosi Krónika megjelenése vonatkozásában az előző évihez hasonló feltételekkel javasolja. Indokoltnak tartaná a sajtó képviselőjének állandó részvételét a képviselőtestületi üléseken, illetve a hivatal részéről sajtókapcsolatokért felelős személy megnevezését illetve a polgármester úr és az alpolgármester asszony ellenjegyzését a Karosi Krónika anyagának megjelenése előtt.

Czirákiné Pakulár Judit: Az a követelmény, hogy a Karosi Krónika sajtósa állandó résztvevője legyen a képviselőtestületi ülésnek, nem valószínű, hogy kivitelezhető és elvárható követelmény.

Szabóné dr. Csányi Marianna: A hivatalban a sajtó kapcsolatokért felelős személy kijelölése nem fogja meghozni azt az eredményt, amit egy sajtóreferensi állás betöltése jelenthetne. Jelenleg bármely kollega kerül kijelölésre, neki a sokadik feladatkörének az egyike lehet ez és mivel a képviselőtestületi ülésen nincs jelen, az összes testületi anyaggal kapcsolatosan nincs teljeskörű információ birtokában a sajtóanyaggal kapcsolatosan. Annyit tud megtenni, amit eddig is megtettünk, hogy a döntésekről tájékoztatjuk a sajtó képviselőjét. A kijelölésnek természetesen eleget fogok tenni, de az nem eredményezi azt, hogy egy sajtóreferensi munkának megfelelő feladatot fog ellátni, bárki is lesz a kijelölt.

Novák Ferenc: Szavazásra teszi fel az elhangzott javaslatok közül azt a javaslatot, mely szerint a sajtó képviselője (Karosi Krónika) lehetőség szerinti vegyen részt a képviselőtestületi üléseken:

 Képviselőtestület 4 igen szavazattal, ellenszavazat nélkül és 3 tartózkodással a javaslatot elfogadta.

Szavazásra teszi fel azt, hogy ne legyen szükség a polgármester és az alpolgármester ellenjegyzésére az újság megjelentése előtt.

 Képviselőtestület 4 igen szavazattal, 1 ellenszavazattal és 2 tartózkodással a képviselőtestület úgy döntött, hogy a polgármester és az alpolgármester ellenjegyzése nem szükséges az újság megjelenése előtt.

Szavazásra teszi fel, hogy a hivatal részéről a jegyző jelöljön ki sajtókapcsolatokért felelős személyt.

 Képviselőtestület 4 igen szavazattal, 1 ellenszavazattal és 2 tartózkodással a képviselőtestület úgy döntött, hogy a jegyző jelöljön ki a hivatalban sajtókapcsolattartót.

A képviselőtestület a fenti szavazásai alapján azalábbi döntést hozta:

**Képviselőtestület 234/2017. (XI.23.) számú határozata:**

**I.**

1/ Zalakaros Város Önkormányzat Képviselőtestülete beszerzési eljárást indít *„****Karosi Krónika megjelentetése és on-line megjelentetése 2018. évben****”* tárgyban.

2/ Zalakaros Város Önkormányzat Képviselőtestülete az 1. pontban megjelölt eljárás ajánlati felhívását az előterjesztés szerint jóváhagyja, azzal, hogy a kiírásban szerepeljen, a nyertes ajánlattevő vagy képviselője lehetőség szerint vegyen részt a képviselőtestület nyilvános ülésén.

3/ Zalakaros Város Önkormányzat Képviselőtestülete felhatalmazza a polgármestert az ajánlati felhívás aláírására és kibocsátására.

4/ Zalakaros Város Önkormányzat Képviselőtestülete a Karosi Krónika megjelentetési költségét Zalakaros Város Önkormányzatának 2018. évi költségvetésében biztosítja.

Határidő: 2017. november 27. (ajánlati felhívás kiküldése)

Felelős: Novák Ferenc polgármester

Operatív felelős: Szilágyi Erika településstratégiai referens

**II.**

Zalakaros Város Önkormányzat Képviselőtestülete felkéri a jegyzőt, hogy a Zalakarosi Közös Önkormányzati Hivatal részéről jelöljön ki sajtókapcsolatért felelős személyt.

Határidő: 2017. december 31.

Felelős: Szabóné dr. Csányi Mariann jegyző

1. **A települési támogatási rendszer felülvizsgálata**

Előadó: Novák Ferenc polgármester

 (Előterjesztés a jegyzőkönyvhöz mellékelve.)

Benkőné Gulyás Edit: Ismerteti a pénzügyi bizottság határozatát:

**Pénzügyi, Városüzemeltetési, Ügyrendi és Humánpolitikai Bizottság 214/2017. (XI.15.) számú határozata:**

A bizottság az alábbiakat javasolja a képviselőtestület számára:

**-** javasolja ahatározati javaslat1.1/ pontjának elfogadását, miszerint Zalakaros Város Önkormányzat Képviselőtestülete a Babakelengye támogatás formáján nem kíván változtatni.

- javasolja ahatározati javaslat 1.2./ pontjának elfogadását, miszerint Zalakaros Város Önkormányzat Képviselőtestülete a Babakelengye támogatás mértékét 100 000 Ft-ban határozza meg, a rendeletmódosítást ezzel a tartalommal kell előterjeszteni.

A bizottság javasolja a középfokú oktatási intézményben tanulmányokat folytató fiatalok „középiskolai tanulmányi ösztöndíj” támogatásáról szóló 23/2011. (VI.10.) önkormányzati rendelet kapcsán abban a kérdésben, hogy a képviselőtestület a rendelet tartalmán ne változtasson, vagy pedig a jövedelemkorlát törlésre kerüljön a rendeletből, nem hozott többségi döntést, a döntést a képviselőtestületre bízza.

Kötő Attila: Egyetért a jövedelemkorlát rendeletből való kivételével.

Novák Ferenc: Szavazásra teszi fel a „középiskolai tanulmányi ösztöndíj” támogatás elbírálásánál a jövedelemkorlát eltörlésére vonatkozó javaslatot.

 Képviselőtestület 5 igen szavazattal, 1 ellenszavazattal és 1 tartózkodással a javaslatot elfogadta.

Szavazásra teszi fel a babakelengye támogatás pénzbeni folyósítására vonatkozó javaslatot.

 Képviselőtestület 6 igen szavazattal, 1 ellenszavazattal és tartózkodás nélkül a javaslatot elfogadta.

Szavazásra teszi fel a babakelengye támogatás 100 000 forint összegben való meghatározására vonatkozó javaslatot.

 Képviselőtestület 6 igen szavazattal, ellenszavazat nélkül és 1 tartózkodással a javaslatot elfogadta.

A képviselőtestület a szavazásai eredményeképpen az alábbi döntést hozta:

**Képviselőtestület 235/2017. (XI.23.) számú határozata:**

1./ Zalakaros Város Önkormányzat Képviselőtestülete felkéri a polgármestert, hogy a települési támogatás megállapításának, kifizetésének, folyósításának, valamint felhasználása ellenőrzésének szabályairól és a személyes gondoskodást nyújtó ellátásokról szóló 3/2015. (II.26.) önkormányzati rendelet módosítását terjessze be a képviselőtestület 2017. decemberi soros ülésére az alábbiak szerint:

1. 1/ Zalakaros Város Önkormányzat Képviselőtestülete a Babakelengye támogatás formáján nem kíván változtatni.

1.2./ Zalakaros Város Önkormányzat Képviselőtestülete a Babakelengye támogatás mértékét 100 000 Ft-ban határozza meg, a rendeletmódosítást ezzel a tartalommal kell előterjeszteni.

2./ Zalakaros Város Önkormányzat Képviselőtestülete a középfokú oktatási intézményben tanulmányokat folytató fiatalok „középiskolai tanulmányi ösztöndíj” támogatásról 23/2011. (VI.10.) önkormányzati rendeletet úgy kívánja módosítani, hogy a jövedelemkorlát törlésre kerüljön a rendeletből, a rendeletmódosítást ezzel a tartalommal kell előterjeszteni.

Határidő: 2017. december 5.

Felelős: Novák Ferenc polgármester

Operatív felelős: Kánnár Éva igazgatási ügyintéző

1. **Zeneiskola térítési díjhoz hozzájárulás**

 Előadó: Novák Ferenc polgármester

 (Előterjesztés a jegyzőkönyvhöz mellékelve.)

Benkőné Gulyás Edit: Ismerteti a pénzügyi bizottság határozatát:

**Pénzügyi, Városüzemeltetési, Ügyrendi és Humánpolitikai Bizottság 216/2017. (XI.15.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 236/2017. (XI.23.) számú határozata:**

1./ Zalakaros Város Önkormányzat Képviselőtestülete továbbra is fontosnak tartja a Zalakarosi Móra Ferenc Általános Iskola és Alapfokú Művészeti Iskola zenei képzésében részt vevő tanulóinak magas színvonalon történő oktatását, ezért a 2017/18. tanévre megállapított térítési díjhoz minden tanuló vonatkozásában, aki zalakarosi vagy igazoltan valamilyen zalakarosi művészeti csoportban részt vesz, 50%-os támogatást nyújt. Ezt az elvet kell alkalmazni a következő tanévekre is.

2./ Zalakaros Város Önkormányzat Képviselőtestülete a támogatás maximális mértékét 568 050 Ft-ban hagyja jóvá, melyből legfeljebb 186 765 Ft-ot a 2017. évi költségvetés általános tartaléka terhére biztosít, a fennmaradó legfeljebb 381 285 Ft-ot a 2018. évi költségvetésben tervezni szükséges.

3./ Zalakaros Város Önkormányzat Képviselőtestülete felkéri a polgármestert, hogy gondoskodjon a meghatározott összegű támogatásnak a Nagykanizsai Tankerületi Központ számlájára való átutalásáról.

4./ Zalakaros Város Önkormányzat Képviselőtestülete felkéri a Zalakarosi Móra Ferenc Általános Iskola és Alapfokú Művészeti Iskola igazgatóját, hogy a zeneiskola szolgáltatását igénybe vevőket tájékoztassa a térítési díjról és az önkormányzat által biztosított támogatásról.

Határidő: 2017. december 15., illetve a 2. pont vonatkozó rendelkezései szerint a 2018. évi önkormányzati költségvetés benyújtásakor

Felelős: Novák Ferenc polgármester

Operatív felelős: Magyarné Kovács Judit pénzügyi osztályvezető

**Interpelláció:**

Horváth Vencel: A hirdetményekhez kapcsolódó szerződések kifüggesztésével kapcsolatban kért tájékoztatást, hogy azok a honlapon feltöltésre kerülnek-e továbbá az almásból lefolyó sár út károsításával balesetveszélyével kapcsolatosan.

Tóthné Őri Ibolya: Megkerestük a szakhatóságot ebben a tárgyban: a helyszíni szemle után fogják megadni a javaslatokat a probléma megoldására, amelyről tájékoztatni fogjuk a képviselőtestületet.

Novák Ferenc: Mivel több napirend nem volt megköszönte a részvételt, 19,31 órakor bezárta a nyílt ülést és bejelentette, hogy a képviselőtestület 19,33 órától zárt ülés keretében folytatja tovább munkáját.

Kmft.

 Novák Ferenc Szabóné dr. Csányi Marianna

 Polgármester Jegyző

 Benkőné Gulyás Edit Horváth Vencel

 Jkv. hitelesítő Jkv. hitelesítő